**KESTÄVIEN JA INNOVATIIVISTEN JULKISTEN HANKINTOJEN VERKOSTOMAINEN OSAAMISKESKUS KEINO – OHJAUSRYHMÄN KOKOUS 27.11.2020**

**PÖYTÄKIRJA**

|  |  |
| --- | --- |
| **Aika:** | pe 27.11.2020 klo 14-16 |
| **Paikka:** | Skype-kokous |
|  |  |

**Kutsutut**: Kirsti Vilén, pj. TEM x

Jaana Räsänen, sihteeri, TEM x

Janika Tikkala, Suomen Yrittäjät x

Helena Kekki, FIBS ry x

Timo Martelius, HUS/sairaanhoitopiirit x

Marjukka Manninen,Raahen seudun hyvinvointikuntayhtymä x

Tanja Welin, Tampereen kaupunki (-)

Markus Hirvonen, Juuan kunta x

Ari Alatossava, Iin kunta / FISU- ja HINKU-kunnat x

Tiina Ekholm, Vantaan kaupunki (Smart Cities -kaupunki) (-)

(EK:n edustaja vaihtumassa) (-)

Konsta Luukka, LVM x

Timo Halonen, MMM (-)

Kalle Tervo, STM (-)

Hannu Koivurinta, VM (-)

Taina Nikula, YM x

Auli Väänänen x

*Pysyvät asiantuntijat:*

Elise Pekkala, TEM (-)

Riikka Hietanen, TEM x

*Erikseen kutsuttu:*

Tarja Sinivuori-Boldt, VM (-)

Auli Väänänen, MMM x

*Muut:*

Isa-Maria Bergman, Motiva (KEINO-koordinaattori) x

Katariina Huikko, Kuntaliitto x

Juha Oksanen, VTT (-)

Ville Valovirta, VTT x

Piia Moilanen, Business Finland x

Katriina Alhola, SYKE x

Kalle Pinni, Hansel x

Liisa Lehtomäki, Hansel (-)

1. **Kokouksen avaus**

Puheenjohtaja avasi kokouksen klo 14.00 ja todettiin osallistujat

1. **Edellisen kokouksen pöytäkirjan hyväksyminen**

Hyväksyttiin edellisen kokouksen pöytäkirja

Liite: Edellisen kokouksen pöytäkirja

1. **KEINOn 2. toimintakauden loppuraportti ja katsaus 3. toimintakauteen**

Isa-Maria Bergman esitteli KEINOn 2. toimintakauden loppuraportin ja katsauksen

meneillään olevaan KEINOn 3.toimintakauteen.

Liitteet: KEINOn 2.toimintakauden loppuraportti

**Ohjausryhmän keskustelu ja johtopäätökset**

Verkostomainen toiminta on osoittanut voimansa ja lisännyt toiminnan vaikuttavuutta. KEINO on keskeinen toimija hankintastrategian toteutuksessa ja tuonut eri toimijoita yhteen. Strategiatyö on myös vahvistanut KEINOn asemaa kestävien ja innovatiivisten julkisten hankintojen kehittämisessä.

KEINO-muutosagenttitoiminta koetaan alueilla tärkeäksi ja toimintaa tunnetaan alueilla entistä paremmin. Osa hankintaneuvontaverkostosta myös KEINO-muutosagentteja, mikä tuo synergiaetua.

1. **KEINOn vuoden 2021 toiminnan suunnittelu**

**4.1 TEM:n innovatiivisten hankintojen (IJH) suunnitelma ja KEINOn vuoden 2021 suunnittelu**

Jaana Räsänen esitteli IJH-suunnitelman keskeiset toimenpiteet ja KEINOn

jatkorahoitustilanteen.

IJH-suunnitelmalla toteutetaan kestävien ja innovatiivisten hankintojen hallitusohjelma-

tavoitteita sekä kansallisen hankintastrategian innovaatiot-tahtotilaa. KEINO

on toimenpiteiden keskeinen toteuttaja.

Vuoden 2021 täydentävä talousarvioehdotus sisältää 2 milj.euron esityksen

KEINOn toimintaan. Lisäksi on olemassa talouspoliittisen ministerivaliokunnan linjaus

vuoden 2022 osalta. KEINOn toiminnan jatkosuunnittelu on käynnistetty vuosille

2021-2022 (ehdollisena vuosi 2022).

Isa-Maria Bergman kertoi lyhyesti uusista suunnitteilla olevista toimista.

Liitteet: Innovatiivisten julkisten hankintojen suunnitelma

[www.tem.fi/ijh](http://www.tem.fi/ijh)

**Ohjausryhmän keskustelu ja johtopäätökset**

Ohjausryhmä merkitsi asian tiedoksi.

**4.2 Muutosagenttitoiminnan kehittäminen**

Katariina Huikko, Kuntaliitto

Katariina Huikko kertoi muutosagenttitoiminnan nykytilasta ja toiminnan kehittämisestä. Toimintaa jatketaan vuoden 2021 aikana uuden haun pohjalta. Ajatuksena on huomioida alueelliset erityispiirteet entistä vahvemmin ja täydentää KEINO-konsortion osaamista muutosagenttitoiminnalla. Lisäksi toimintaa on tarkoitus kytkeä vahvemmin käynnissä olevien strategisten ohjelmien ja hankkeiden toteutukseen (Hankinta-suomi, kaupunkien kanssa solmitut ekosysteemisopimukset ym.)

**Ohjausryhmän keskustelu ja johtopäätökset**

Muutosagenttitoiminta koetaan tärkeäksi ja toiminnan jatko on kannatettavaa. Kentältä on kuulunut hyvää palautetta. Em. kehitysajatusten lisäksi voisi pohtia vahvemmin työnjakoa alueiden välillä sekä sitä, voisiko muutosagenteilla olla myös tiettyjä kansallisia tehtäviä alueellisen työn ohella. Tämä voisi olla tapa lisätä myös alueiden välistä yhteistyötä. Muutosagenttien profilointi koetaan tärkeäksi.

**4.3 KEINOn arviointi ja KEINO 2.0 toimintamalli**

Kirsti Vilén kertoi KEINOn toiminnan arvioinnista. Arviointi sisältää 1.) KEINO-osaamiskeskuksen toiminnan arvioinnin 2.) KEINOn toiminnan vaikutusten arvioinnin kehikon laadinnan ja 3.) KEINO 2.0 -toimintamallin laadinnan tuen.

Arvioinnin toteuttaja on kilpailutettu ja toteutuksen valmistelu on käynnistetty. Ohjausryhmä osallistetaan arvioinnin toteuttamiseen.

**Ohjausryhmän keskustelu ja johtopäätökset**

Ohjausryhmä merkitsi asian tiedoksi.

1. **Muut asiat**

Kirsti Vilén kertoi KEINO-organisaatioiden johdon tapaamisen kuulumiset. KEINOlla on organisaatioiden johdon tuki ja he ovat vahvasti sitoutuneita toimintaan. Johto kokee, että verkostomainen yhteistyö on osoittanut vahvuutensa ja eri organisaatioiden osaaminen on saatu tuotua hyvin yhteen. Tämä on lisännyt toiminnan vaikuttavuutta ja saatu aikaan sellaista, jota kukaan organisaatio ei olisi voinut yksin saavuttaa. KEINOssa nähdään paljon potentiaalia. Yhteiset konkreettiset tulokset ovat vahvistaneet yhteistyötä ja keskinäistä luottamusta. Organisaatiot ovat hyvin erilaisia ja he toivoivat, että tämä näkökulma huomioitaisiin jatkovalmistelussa (joustavuus toiminnan sekä rahoituksen osalta).

1. **Seuraava kokous**

Ohjausryhmälle lähetetään Doodle-kysely seuraavasta kokousajankohdasta (alkuvuosi 2021)

1. **Kokouksen päättäminen**

Puheenjohtaja päätti kokouksen 15.20

Kirsti Vilén

Kokouksen puheenjohtaja

Jaana Räsänen

Kokouksen sihteeri